## Príloha č. 3 Špecifikácia predmetu zákazky

**Špecifikácia predmetu zákazky „Poistenie majetku a zodpovednosti za škodu“**

**Informácie o poistníkovi / poistenom**

Poistník/poistený

Názov: MH Teplárenský holding, a.s.

Sídlo: Turbínová 3, 831 04 Bratislava – mestská časť Nové Mesto

IČO: 36211541

DIČ: 2020048580

IČ DPH: SK2020048580

Bankové spojenie: Tatra banka, a.s.

Číslo účtu: SK17 1100 0000 0026 2706 4293

Osoby oprávnené podpísať poistnú zmluvu: Ing. Miroslav Kavuľa

 predseda predstavenstva

 Mgr. Peter Matúš

 člen predstavenstva

**Splátky:** polročné

Trvanie zmluvy: 33 mesiacov

Predpokladaný začiatok od 1.4.2025 – 31.12.2027 na dobu určitú.

Poistné obdobie: poistné obdobie je jeden kalendárny rok s výnimkou prvého poistného obdobia, ktoré začína 1.4.2025 a končí k 31.12.2025

Poistenie majetku, strojov a elektroniky a poistenie skla a poistenie zodpovednosti za škodu bude realizované spoločne jednou poistnou zmluvou.

**Základné informácie o poistenom:**

Spoločnosť MH Teplárenský holding, a.s. sa zaoberá výrobou a distribúciou tepla a elektrickej energie, ako aj horúcej vody a pary. Je vlastnená štátom. Bližšie informácie o spoločnosti a jej činnosti nájdete v prílohách a na webovej stránke [www.mhth.sk](http://www.mhth.sk).

**Ďalšie požadované zmluvné dojednania**

1. Poistné je uvedené vrátane dane z poistenia v zmysle zákona č. 213/2018 Z. z. o dani z poistenia a o zmene a doplnení niektorých zákonov ako i akýchkoľvek ďalších poplatkov, prípadne nákladov poisťovateľa.
2. Pre tento účel sa za deň splnenia peňažného záväzku považuje deň odpísania splatnej dlžnej sumy z účtu poisteného na účet poistiteľa.
3. Poistné je stanovené podľa § 3 zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.
4. Podľa zákona č. 222/2004 Z. z. o dani z pridanej hodnoty v znení neskorších predpisov sú poisťovacie služby od DPH oslobodené.
5. Poisťovateľ sa zaväzuje, že na žiadosť poistníka vystaví písomné potvrdenie o poistení majetku, prípadne konkrétneho predmetu poistenia, projektu ktorý je súčasťou poisťovaného súboru majetku alebo o poistení zodpovednosti za škodu poisteného poistnou zmluvou.
6. Územná platnosť poistenia – poistenie majetku: Slovenská republika v zmysle účtovnej alebo inej evidencie poisteného.

Pri poistení hnuteľných vecí sa dojednáva územná platnosť nasledovne: územná platnosť hnuteľných vecí sa rozširuje aj o miesta pobytu (externé pracovisko, adresa trvalého alebo prechodného bydliska, ubytovacieho zariadenia na území Slovenskej republiky a územie ostatných európskych štátov okrem územia Ruska, Bieloruska, Ukrajiny. ) a pohybu (motorové vozidlá, vlaky, autobusy, lietadlá, plavidlá na území Slovenskej republiky a územie ostatných európskych štátov okrem územia Ruska, Bieloruska, Ukrajiny).

1. Zmluvné strany sa dohodli na tom, že finančné sprostredkovanie v zmysle ust. § 2 zákona
č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov vykonáva pre poistníka/ poisteného pri poistných zmluvách samostatný finančný agent. Samostatného finančného agenta oznámi poistník úspešnému uchádzačovi. Zmluvné strany sa dohodli na tom, že správa tejto poistnej zmluvy a likvidácia poistných udalostí z tejto poistnej zmluvy bude realizovaná pre poistníka/poisteného prostredníctvom samostatného finančného agenta.
2. Poistník bude polročné poistné uhrádzať poistiteľovi na základe faktúr s 30 - dňovou lehotou splatnosti počítanej odo dňa riadneho doručenia faktúry poistníkovi. Úhradou faktúry sa na účely tejto poistnej zmluvy rozumie deň odpísania finančných prostriedkov z účtu poistníka v prospech účtu poistiteľa. V prípade, ak nastane omeškanie platby faktúry z dôvodov na strane banky, nie je poistník po túto dobu v omeškaní so zaplatením fakturovanej sumy. Ak deň splatnosti faktúry pripadne na deň pracovného pokoja, faktúra bude splatná v najbližší nasledujúci pracovný deň. Pod pojmom faktúra sa rozumie aj predpis poistného, prípadne avízo o poistení. Forma platenia poistného: bezhotovostný platobný styk, bez zálohovej platby. Poistiteľ nemá nárok na preddavok na poistné.
3. Poistná zmluva nadobúda platnosť dňom jej podpísania oprávnenými zástupcami zmluvných strán a účinnosť nadobudne v zmysle § 47a Občianskeho zákonníka v platnom znení, dňom nasledujúcim po dni jej zverejnenia podľa Zákona o slobodnom prístupe k informáciám.
4. Poistná zmluva je vyhotovená v 5 rovnopisoch, z ktorých poistník obdrží 3 rovnopisy poistnej zmluvy a poisťovateľ obdrží 2 rovnopisy.

**Prednosť zmluvy pred VPP, ZPP, DPP**

Dojednáva sa, že pokiaľ sú uvedené zmluvné dojednania v rozpore s priloženými VPP, ZPP alebo doložkami, potom majú tieto zmluvné dojednania prednosť pred ustanoveniami priložených VPP, ZPP alebo doložiek.

**Právo poistnej zmluvy**

Toto poistenie sa riadi právnym poriadkom Slovenskej republiky.

**Jazyk poistnej zmluvy**

Zmluva musí byť vystavená v slovenskom alebo v českom jazyku, ktoré sú pre zmluvu právne záväzné. Pripúšťa sa vystavenie poistnej zmluvy dvojjazyčne, a to slovensko – anglicky, slovensko – nemecky, česko – anglicky, česko - nemecky, avšak nemecký a anglický preklad zmluvy je len informatívny, nemá právnu záväznosť.

**Rozsah poistenia a poistné sumy – poistenie majetku**



**Limity plnenia**

|  |  |
| --- | --- |
| **Riziko** |  **Limity plnenia**  |
| Flexa |  150 000 000,00 €  |
| povodeň, záplava |  15 000 000,00 €  |
| víchrica, krupobitie |  30 000 000,00 €  |
| zemetrasenie, zosuv pôdy |  40 000 000,00 €  |

Limit plnenia je hornou hranicou plnenia za jednu a všetky poistné udalosti v priebehu jedného poisteného obdobia. V prípade čerpania limitu počas poistného obdobia môže byť limit po dohode zmluvných strán obnovený do konca daného poistného obdobia.

**Spoluúčasti**

|  |  |
| --- | --- |
| **Riziko** |  **Spoluúčasť**  |
| Flexa |  5%, min.20 000 €, max. 100 000 €  |
| povodeň, záplava |
| víchrica, krupobitie |
| zemetrasenie, zosuv pôdy |
| ostatné živelné riziká |  5 000,00 €  |
|   |   |
| odcudzenie a vandalizmus |  2 500,00 €  |
|   |   |
| lom stroja a elektroniky |  10%, min. 5 000 €  |
| pre turbíny |  10%, min. 25 000 €  |
| poistenie skla |  300,00 €  |

V prípade poistnej udalosti na viacerých poistených súboroch (z tej istej príčiny) odpočíta poistiteľ iba jednu spoluúčasť, a to najvyššiu dojednanú, pokiaľ nie je pre poisteného výhodnejšie odpočítanie spoluúčastí z jednotlivých predmetov poistenia, ktorých sa poistná udalosť týka. Toto sa vzťahuje tiež na prípady, kedy poistná udalosť nastane z tej istej príčiny na viacerých miestach poistenia.

**Rozsah poistenia**

1. **Poistenie majetku zahŕňa:**
	1. **Komplexné živelné poistenie - minimálny rozsah zahŕňa škody spôsobené najmä:**
	2. požiarom,
	3. výbuchom,
	4. priamym úderom blesku,
	5. nárazom alebo zrútením posádkou obsadeného letiaceho telesa, jeho časti alebo jeho nákladu,
	6. víchricou alebo iným druhom vetru o rýchlosti nad 60 km/hod,
	7. krupobitie,
	8. povodňou alebo záplavou,
	9. záplavou následkom búrkového prívalu t. z. škoda spôsobená deštruktívnym pôsobením vytvorenej súvislej vodnej plochy, ktorá určitú dobu stojí alebo prúdi v mieste poistenia ako dôsledok búrky,
	10. ľadovcom,
	11. náhlym zosúvaním pôdy, zrútením skál alebo zemín, pokiaľ k nim nedošlo v súvislosti s priemyselnou alebo stavebnou činnosťou, zosúvaním alebo zrútením lavín,
	12. pádom stromov, stožiarov a iných predmetov,
	13. zemetrasením,
	14. vodou unikajúcou z prívodného alebo odvádzacieho potrubia vodovodných zariadení a z vodovodných zariadení vrátane poplatkov i vodné, stočné/za vodu, ktorá unikla z vodovodného potrubia z akejkoľvek príčiny,
	15. kvapalinou alebo parou unikajúcou z ústredného, etážového alebo diaľkového kúrenia,
	16. hasiacim médiom samovoľne unikajúcim zo stabilného hasiaceho zariadenia,
	17. kvapalinou unikajúcou zo solárnych systémov alebo klimatizačných zariadení,
	18. chladiarenským médiom unikajúcim z chladiarenských zariadení a rozvodov,
	19. hasením, strhnutím alebo evakuáciou v dôsledku živelnej udalosti,
	20. atmosférickými zrážkami, ľadovcom, snehom alebo nečistotami vnikajúcimi otvormi, ktoré vznikli v dôsledku živelnej udalosti, a ak k vniknutiu došlo do 72 hodín po skončení živelnej udalosti,
	21. dymom, zadymením,
	22. zvýšením hladiny podpovrchovej vody, ktoré bolo spôsobené povodňou alebo katastrofickým lejakom,
	23. ľadochodmi,
	24. prívalom bahna,
	25. spätným vystúpením vody z odpadových potrubí a kanalizácie v dôsledku zvýšenej hladiny spodnej vody, atmosférických zrážok, záplavy, povodne, katastrofickým lejakom alebo nahromadených zrážkových vôd,
	26. ťarchou snehu a námrazy,
	27. nárazom dopravného prostriedku, aerodynamickým treskom, rázovou vlnou
	28. **Osobitné dojednania – komplexné živelné poistenie:**
		1. Poistenie sa vzťahuje na neúmyselné aj úmyselne poškodenie alebo zničenie poistenej veci, ak konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.
		2. Poistenie sa vzťahuje aj na spevnené plochy a úpravy územia, pozemné komunikácie, koľajové dráhy, oplotenia, verejné vodovody, verejné kanalizácie, ČOV a iné vodohospodárske objekty, inžinierske siete, líniové stavby trafostanice a výmenníkové stanice tepla, stavby na vodných tokoch, fotovoltické elektrárne umiestnené na streche budov, ktoré sú majetkom poisteného.
		3. Poistenie sa vzťahuje na veci uložené na voľnom priestranstve a veci upevnené na vonkajšej strane budovy. Maximálny ročný limit plnenia je vo výške 2.000.000,- EUR.
		4. Poistenie sa vzťahuje aj na budovy, na ktorých prebiehajú stavebné úpravy vrátane vecí uložených v týchto budovách. Poistenie sa tiež vzťahuje na nehnuteľnosti vo výstavbe alebo pred kolaudáciou, pokiaľ k týmto nehnuteľnostiam prešlo riziko škody na poisteného, ako aj na veciach v takýchto nehnuteľnostiach umiestnených, a to za predpokladu, že ku škode nedošlo bezprostredne v dôsledku stavebnej – montážnej činnosti.
		5. Poistenie sa vzťahuje aj na škody spôsobené lokálnym turbulentným charakterom vetra, vírmi vertikálneho alebo horizontálneho smeru pripadne účinkami malopriestorových turbulentných vetrov s malým polomerom a krátkou dobou trvania, ktoré sa vyskytli v bezprostrednej blízkosti poškodeného objektu a na deštrukciu objektu mali zásadný vplyv. Pri poškodení objektu z uvedených príčin nie je rozhodujúce pre posúdenie vzniku poistnej udalosti, aká rýchlosť vetra bola zaznamenaná v najbližšej meracej stanici SHMÚ, ale rozhodujúcim ukazovateľom je prejav lokálneho deštrukčného účinku vetra na poškodenie objektu.
		6. Poistenie pre prípad poškodenia veci vodou z vodovodného zariadenia zahŕňa aj škody vzniknuté vo vnútri budovy, na privádzacom vodovodnom potrubí vrátene zariadení pripojených na potrubie, odpadovom potrubí vrátane zariadení pripojených na potrubie, potrubí klimatizačných zariadení, potrubí horúco vodného alebo parného kúrenia, teplovodných čerpadiel, solárnych systémov, pokiaľ' ku škode dôjde následkom prasknutia alebo zamrznutia potrubia.
		7. Pre poistenie vodovodných škôd sa dojednáva také krytie škôd na vodovodných či kanalizačných potrubí a zariadeniach pripojených na potrubí (vrátane nákladu na odstránenie závady a škôd na týchto zariadeniach) spôsobených pretlakom pary alebo kvapaliny alebo zamrznutím vody vo vodovodnom či kanalizačnom potrubí a zariadeniach pripojených na potrubie. Pre dané odchylné zmluvné dojednanie a dojednáva limit vo výške 300.000,- EUR na jednu škodu a 1.500.000,- EUR na všetky škody počas jedného poistného obdobia.
		8. Poisťovateľ v prípade vodovodnej škody poskytne poistné plnenie aj za uniknutú vodu do výšky 10 000,- EUR za jednu poistnú udalosť, max. však 20 000,- EUR za poistné obdobie.
		9. Záplavou sa pre účely tejto poistnej zmluvy rozumie vytvorenie súvislej vodnej plochy, ktorá určitú dobu stoji alebo prúdi v mieste poistenia.
		10. Povodňou sa pre účely tejto poistnej zmluvy rozumie definícia povodne v zmysle S 2 zákona Č. 7/2010 Z. z. o ochrane pred povodňami. Zároveň sa pre účely tejto poistnej zmluvy povodňou rozumie aj vyhlásenie II. stupňa povodňovej aktivity (stav pohotovosti) alebo vyhlásenie III. stupňa povodňovej aktivity (stav ohrozenia) v zmysle platných právnych predpisov.
		11. Plnenie z poistenia rizika záplavy a povodne nie je obmedzené skutočnosťou, že záplava a povodeň mala charakter záplavy a povodne opakujúcej sa aspoň či najviac s určitou časovou periódou/frekvenciou (napr. 20-ročná voda a pod.). Definícia rizika záplavy a povodne nie je na časovej perióde/frekvencii závislá.
		12. Dojednáva sa, že poistenie pre prípad poškodenia alebo zničenia poistenej veci nárazom dopravného prostriedku alebo jeho nákladu, pádom stromov, stožiarov alebo iných predmetov sa vzťahuje aj na súčasti poškodenej veci alebo súčasti toho istého súboru ako poškodená vec.
		13. Za škody spôsobené ľadochodmi sa považujú škody v dôsledku deštruktívneho pôsobenia pohybujúcich sa ľadových krýh, alebo ľadovej hmoty na poistenú vec.
		14. Za ľadovec sa považuje jav, pri ktorom kúsky ľadu vytvorené v atmosfére dopadajú na poistenú vec.
		15. Za škody spôsobené prívalom bahna sa považujú škody v dôsledku deštruktívneho pôsobenia hmoty s konzistenciou veľmi hustej tekutiny pohybujúcej sa smerom nadol, na poistené vec. Vznik takéhoto prívalu (prúdu) bahna je náhly a je zapríčinený prírodnými vplyvmi.
		16. Pod pojmom katastrofický lejak sa rozumejú zrážky, ktoré sú klasifikované Hydrometeorologickým ústavom podľa Wusova ako katastrofický lejak.
		17. Za zosuv sa okrem iného považuje aj prepadnutie stavby alebo jej časti, spôsobené geologickou trhlinou alebo geologickou dutinou.
		18. Dojednáva sa, že poisťovateľ v prípade škody na stavebných súčastiach poskytne poistné plnenie so spoluúčasťou 500,- EUR. Za stavebné súčasti budovy alebo stavby sa považujú veci, ktoré k nej podľa svojej povahy patria a nemôžu byť oddelené bez toho, aby sa budova alebo stavba tým neznehodnotili. Spravidla ide o veci, ktoré sú k budove alebo stavbe pevne pripojené (napr. okná, dvere, priečky, obklady, inštalácie, podlahy, maľby stien, tapety...).
		19. Dojednáva sa, že poistenie sa vzťahuje aj na škody spôsobené únikom vody zo strešných žľabov a vnútorných alebo voľne vedúcich vonkajších zvodov.
		20. Dojednáva sa, že poisťovateľ nebude vyžadovať inštaláciu spätných uzáverov, pokiaľ tieto neboli súčasťou projektu stavby.
		21. Dojednáva sa, že poistenie sa vzťahuje aj na poistený majetok, nachádzajúci sa/uložený priamo na úrovni podlahy v priestoroch budovy, na alebo pod úrovňou prízemného podlažia.
		22. Dojednáva sa, že v rámci poistenia nehnuteľného majetku, poistenie sa vzťahuje aj na poškodenie alebo zničenie poistenej veci zvieratami a vtákmi. Poisťovateľ v prípade škody na nehnuteľnosti spôsobenej zvieratami a vtákmi poskytne poistné plnenie s ročným limitom plnenia 10.000,- EUR.
		23. Dojednáva sa poistenie aj pre prípad krádeže a straty poistených hnuteľných veci, ku ktorej došlo v priamej súvislosti s udalosťami, uvedeným v bode 1.1, článok I.
		24. Pri živelnom poistení sú kryté aj následné škody. Za následné škody v živelnom poistení sa považujú škody na majetku, ktoré vznikli v súvislosti so živelnou napr. poškodenie alebo zničenie majetku pri prácach na zmiernenie škody a pod. Nejedná s o priamu finančnú ujmu.
		25. Poisťovateľ bude likvidovať poistné udalostí aj na základe rozpočtov vypracovaných na základe schválených cenníkov (schválené rozpočtové cenníky, ktoré používajú rozpočtové a projektové organizácie napr. CENKROS, CENEKON, ODIS ...). Ak obstarávateľ neuskutoční opravu poškodenej poistenej veci v zmysle predloženého rozpočtu, Poisťovateľ vyplatí poistné plnenie max. 80 % rozpočtovaných nákladov na opravu. V odôvodnených prípadoch, pri ktorých z objektívnych dôvodov poistník nemohol uskutočniť opravu v stanovenej lehote a tieto dôvody poisťovateľovi preukáže, môže poistník požiadať o predĺženie lehoty najviac na obdobie 1 roka.
		26. Pod pojmom „poistenie na 1. riziko” sa rozumie „poistenie na 1. riziko s automatickým obnovením poistnej sumy' - ak v priebehu poisteného obdobia v prípade na prvé riziko nastala poistná udalosť' a poistenému vzniklo právo na poistné plnenie, poisťovateľ automaticky obnoví poistnú sumu na zvyšok poistného obdobia. Obnovenie poistnej sumy poisťovateľ urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
		27. Dojednáva sa, že v prípade zmien poistných súm jednotlivých predmetov poistenia v priebehu poistného obdobia budú tieto zmeny akceptované, ak agregovane nepresiahnu výšku 10% z dojednanej celkovej poistnej sumy za celý majetok. Poistník/poistený je povinný k výročnému dátumu poistenia (pre nasledujúce poistné obdobie) dodať poisťovni aktuálne hodnoty stavu majetku, na základe ktorých bude k výročnému dátumu poistenia poistníkovi zo strany poisťovne upravené ročné poistné.
		28. Ak je v dobe vzniku poistnej udalosti poistná suma poistenej veci nižšia ako je jej poistná hodnota o viac ako 25%, má poisťovateľ právo znížiť poistné plnenie pred uplatnením spoluúčasti v rovnakom pomere, v akom je poistná suma ku poistnej hodnote poistenej veci. Toto ustanovenie sa nepoužije pri poistení na prvé riziko.
		29. Dojednáva sa, že predmet je poistený na novú cenu pokiaľ jeho opotrebenie v čase poistnej udalosti nepresiahlo 75,0% a plnenie bude vyplatené v novej cene. Ak je opotrebenie predmetu 75,1% a viac, je poistený na časovú cenu a plnenie bude vyplatené s odpočtom opotrebovania.
		30. Dojednáva sa, že poistenie cudzej veci, ktoré poistený užíva na základe leasingových, nájomných či iných zmlúv sú v prípade prevodu do vlastníctva poisteného automaticky poistené v rozsahu dojednanej poistnej zmluvy.
		31. V prípade sériovej poistnej udalosti bude spoluúčasť' odpočítaná z poistného plnenia len raz. Pod sériovou poistnou udalosťou sa pre účely tejto poistnej zmluvy rozumie viac po sebe nasledujúcich škôd na poistenom majetku, ktoré majú spoločnú príčinnú súvislosť.
		32. Poistenie nevyužívaných nehnuteľností:

Dojednáva sa, že poistením pre prípad živelných rizík sú kryté aj budovy, ktoré nie sú poisteným aktívne využívané, prípadne sú vyprázdnené alebo v nich neprebieha žiadna prevádzková činnosť. Podmienkou poistenia týchto budov je, že sa klient o nich riadne stará a sú v dobrom technickom stave. Dojednáva sa, že plnenie v prípade škôd na týchto budovách je v časovej cene.

**Náklady na odstránenie následkov poistnej udalosti (PU) a viacnáklady – komplexné živelné riziká, definícia:**

**Náklady vynaložené v súvislosti s poistnou udalosťou sú tieto náklady:**

* náklady na vypratanie miesta po poistnej udalosti
* náklady na búranie (strhnutie)
* náklady na demontáž a opätovnú montáž, na premiestnenie a ochranu
* zvýšené náklady spôsobené rastom cien (zvýšené náklady spôsobené rastom cien sú nevyhnutné náklady, ktoré poistený preukázateľne vynaložil po poistnej udalosti, ktorej príčinou je rast cien za obdobie medzi vznikom poistnej udalosti a znovuobnovením alebo znovunadobudnutím poistených a škodou postihnutých vecí. Zvýšené náklady spôsobené nedostatkom kapitálu sa nenahrádzajú).
* zvýšené náklady v dôsledku úradného obmedzenia znovuobnovenia (zvýšené náklady v dôsledku úradného obmedzenia znovuobnovenia sú nevyhnutné náklady, ktoré poistený preukázateľne vynaložil po poistnej udalosti, ktorej príčinou sú nutné náklady na znovuobnovenie poistených a škodou postihnutých vecí v dôsledku úradného obmedzenia znovuobnovenia. Pokiaľ úradné nariadenie bolo vydané pred vznikom poistnej udalosti, tieto vzniknuté zvýšené náklady nie sú poistené. Ak na základe úradného obmedzenia znovuobnovenie môže byť uskutočnené len na inom mieste, tieto náklady sa nahradzujú len v takom rozsahu, v akom by boli vznikli pri znovuobnovení na pôvodnom mieste).
* zvýšené náklady technologického pokroku (zvýšené náklady technologického pokroku sú nevyhnutné náklady, ktoré poistený preukázateľne vynaložil po poistnej udalosti, ktorej príčinou sú zvýšené náklady na znovuobnovenie alebo znovunadobudnutie poistených a škodou postihnutých vecí, keď znovuobnovenie alebo znovunadobudnutie vecí v dôsledku technologického pokroku v tom istom druhu a rozsahu nie je možné alebo nemá zmysel. Smerodajná je suma, ktorú je treba vynaložiť na náhradu, aby škodou postihnutá vec mohla byť nahradená vecou, ktorej sa najviac približuje čo do druhu a kvality. Zvýšené náklady následkom úradného obmedzenia znovuobnovenia nie sú kryté).
* náklady na prepravu do opravovne v rámci EU, vynaložené v súvislosti s poistnou udalosťou

**Viacnáklady v súvislosti so živelným poistením zahŕňajú tieto náklady:**

* náklady súvisiace s príplatkami za nočnú prácu, prácu nadčas, v nedeľu a počas sviatkov
* náklady na expresnú dopravu náhradných dielov (nákladnú automobilovú, železničnú, lodnú, leteckú)
* náklady na expertov a znalcov
* náklady na hľadanie príčiny škody
* náklady na posudkového znalca
* náklady na zemné a výkopové práce
1. **Poistenie pre prípad krádeže a vandalizmu - minimálny rozsah zahŕňa škody, pričom páchateľ sa zmocnil poistenej veci nasledujúcim spôsobom:**
	1. do miesta poistenia sa dostal tak, že ho otvoril nástrojom, ktorý nie je určený na jeho riadne otvorenie,
	2. do miesta poistenia sa dostal iným preukázateľne násilným spôsobom,
	3. v mieste sa skryl, po jeho zamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkazný prostriedok,
	4. miesto poistenia otvoril originálnym kľúčom alebo legálne zhotoveným duplikátom, ktorého sa zmocnil krádežou vlámaním alebo lúpežným prepadnutím,
	5. do schránky, ktorej obsah je poistený sa dostal alebo ju otvoril nástrojom, ktorý nie je určený na jej riadne otvorenie,
	6. krádežou, pri ktorej páchateľ preukázateľne prekonal prekážku alebo opatrenie chrániace poistenú vec pred krádežou,
	7. krádežou, pri ktorej boli poistené veci poistenému alebo jeho zamestnancovi odcudzené, pretože jeho odpor bol vylúčený v dôsledku telesného stavu po alebo v dôsledku inej príčiny, za ktorú nemôže byť zodpovedný,
	8. lúpežou - zmocnením sa poistenej veci tak, že páchateľ použil proti poistenému, jeho zamestnancovi alebo inej osobe násilie alebo hrozbu násilia,
	9. v súvislosti s vykonaním alebo pokusom o vykonanie krádeže alebo lúpeže bez ohľadu či k samotnej krádeži alebo lúpeži poistenej veci došlo alebo nedošlo.
	10. **Osobitné dojednania - Poistenie pre prípad krádeže a vandalizmu**
		1. Poistenie sa vzťahuje na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.
		2. Dojednáva sa, že poistné krytie zahŕňa aj vnútorný a vonkajší vandalizmus /zistený aj nezistený páchateľ.
		3. Vnútorný vandalizmus znamená úmyselné poškodenie alebo úmyselné zničenie poistenej veci spáchané inou osobou ako poisteným tým spôsobom, že vnikne do chráneného priestoru, prekoná prekážku a poškodí alebo zničí predmet poistenia.
		4. Vonkajší vandalizmus znamená, že iná osoba ako poistený spácha úmyselné poškodenie alebo zničenie verejne prístupnej poistenej veci.
		5. Pod pojmom úmyselné poškodenie alebo zničenie poistenej veci sa okrem iného rozumie aj estetické poškodenie poistenej veci – poškodenie sprejermi alebo grafitmi. Maximálny ročný limit plnenia je vo výške 20.000,- EUR.
		6. Dojednáva sa, že poistené veci uložené na voľnom priestranstve sú zabezpečené pre prípad krádeže svojou polohou. Pod pojmom chránené svojou polohou sa rozumie umiestnenie veci, ktorej odcudzenie si vyžaduje použitie špeciálnych pomôcok (čln, rebrík, vysúvacia plošina, korba vozidla a pod.), alebo pri jej odcudzení sa musia použiť pracovné pomôcky (kliešte, zvárací prístroj, uhlová brúska a pod.).
		7. Dojednáva sa, že poisťovateľ bude pri poistných udalostiach akceptovať šetrenie príslušnými orgánmi v priestupkovom konaní, ak krádež bude posudzovaná ako priestupok.
		8. Dojednáva sa, že poistenie kryje aj odcudzenie elektroniky (napr. notebooky, mobily, tablety a iné) z motorového vozidla za podmienky, že motorové vozidlo bolo v čase poistnej udalosti uzamknuté a poistená elektronika sa nachádzala v kufri, alebo uzatvárateľnej priehradke motorového vozidla.
		9. Dojednáva sa, že poistením sú kryté aj následné škody súvisiace s poistnou udalosťou.
		10. Pod pojmom „poistenie na 1. riziko” sa rozumie „poistenie na 1. riziko s automatickým obnovením poistnej sumy” — ak v priebehu poisteného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovateľ automaticky obnoví poistnú sumu na zvyšok poistného obdobia. Obnovenie poistnej sumy poisťovateľ urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
		11. Dojednáva sa, že poisťovateľ bude likvidovať poistné udalosti aj na základe rozpočtov vypracovaných na základe schválených cenníkov.
	11. **Spôsoby zabezpečenia hnuteľných veci proti odcudzeniu – zabezpečenie objektu:**
		1. Limit plnenia do 10 000,00 EUR – uzamknutý objekt /bez špecifikácie uzamykacieho systému/.
		2. Limit plnenia do 15 000,00 EUR – bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky, bez EZS.
		3. Limit plnenia do 30 000,00 EUR – bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + pridaný ďalší zámok, bezpečnostná závora a oplechované dvere alebo mreže.
		4. Limit plnenia do 40 000,00 EUR – bezpečnostný uzamykací systém zabraňujúci vytlačeniu , rozlomeniu a odvŕtaniu vložky, ďalej prídavný bezpečnostný zámok. Dvere zabezpečené proti vysadeniu alebo zabezpečené proti vysadeniu alebo zabezpečené dvojitou závorou s uzamykateľnou bezpečnostnou zámkou alebo mrežami.
		5. Limit plnenia nad 40 000,00 EUR – Elektronický zabezpečovací systém so signalizáciou poplachu na pult ochrany (Polícia alebo Súkromná bezpečnostná služba) alebo trvalá strážna fyzická ochrana alebo strážna služba.
	12. Plus ostatné stavebné otvory sú zabezpečené bežnými stavebnými prvkami, cez ktoré nie je možné vniknúť bez ich poškodenia.
	13. Výška limitu poistného plnenia závisí od úrovne zabezpečenia daného priestoru v dobe vzniku poistnej udalosti.
2. **Poistenie strojov, strojových zariadení a elektroniky - Poistenie pre prípad poškodenia alebo zničenia strojov a strojových zariadení vrátane elektroniky akoukoľvek poistnou udalosťou, okrem výluk z poistenia, ktorá nastane nečakane a náhle a obmedzuje alebo vylučuje funkčnosť poisteného stroja.**
	1. Právo na plnenie vznikne, ak poistná udalosť bola spôsobená napr.:
		1. chybou konštrukcie, chybou materiálu alebo výrobnou chybou (pokiaľ sa na ňu nevzťahuje záruka výrobcu), konštrukčná chyba sa posudzuje podľa stavu techniky v období konštruovania stroja, vady materiálu a zhotovenia podľa stavu v období výroby stroja,
		2. chybou obsluhy, nešikovnosťou, nedbalosťou,
		3. pretlakom pary, plynu, kvapalinou alebo podtlakom,
		4. nedostatkom vody v kotloch, parných generátoroch,
		5. pádom stroja,
		6. roztrhnutie v dôsledku odstredivej sily,
		7. skrat el. prúdom a iným pôsobením el. prúdu /napr. prepätie, podpätie, indukčné účinky blesku/,
		8. zlyhaním meracej, regulačnej alebo zabezpečovacej techniky,
		9. vniknutie cudzieho predmetu.
	2. Súčasne sú poistené:
		1. elektronické súčasti poistenej veci,
		2. olejové alebo plynové náplne transformátorov, kondenzátory, elektrické meniče a vypínače, ktoré sú súčasťou poistenej veci,
		3. sklenené a optické súčasti poistenej veci.
		4. Obrazovky a batérie.
	3. Osobitné dojednania - Poistenie strojov, strojových zariadení a elektroniky
		1. Poistenie sa vzťahuje aj na škody vzniknuté na stroji v dôsledku poškodenia alebo zničenia, za ktoré je zodpovedný dodávateľ, zmluvný partner alebo opravca a to v prípade, ak dodávateľ, zmluvný partner alebo opravca odmietne svoju zodpovednosť a škoda vznikla z jednej z príčin, ktoré sú poistením kryté. Poisťovateľ poskytne plnenie, pričom na neho prechádzajú práva poisteného voči dodávateľovi. Limit plnenia pre toto dojednanie je 2.000.000,- EUR pre celé trvanie zmluvy.
		2. Poistenie sa vzťahuje aj na pracovné stroje samochodné a prípojné vrátane tých, ktorým je pridelená RZ. Poistenie sa vzťahuje aj na koľajové vozidlá. Za škodu je považovaná aj dopravná nehoda pri preprave stroja po vlastnej osi ako aj pri preprave stroja ako nákladu. Limit plnenia pre toto dojednanie je 2.000.000,- EUR pre poistné obdobie.
		3. Poistenie sa vzťahuje aj na škody spôsobené hmyzom, či hlodavcami alebo akýmkoľvek zvieraťom.
		4. Poistenie sa vzťahuje aj na zariadenia prevzaté poisteným, ktoré sú prevádzkyschopné, avšak v čase poistnej udalosti môžu byť mimo prevádzku, môžu na nich prebiehať prehliadky či opravy, môžu byť v rámci miesta poistenia prepravované, premiestňované, demontované či opätovne montované.
		5. Dojednáva sa, že poistenie sa vzťahuje aj na nosiče dát pevne zabudované v hardwerovej časti riadiacej alebo regulačnej jednotky poistenej veci, nosiče dát a záznamov programového vybavenia strojov.
		6. Dojednáva sa, že poistenie sa vzťahuje aj na projektory, kamery, fotoaparáty, notebooky a inú prenosnú/mobilnú elektroniku.
		7. V prípade, že časti elektronického zariadenia, ktoré sa pri normálom používaní prirodzene rýchle opotrebujú alebo znehodnotia, napr. žiarovky, ventily, potrubia, pásky, gravírovacie valce, poistky, tesnenia, reťaze, pásy, laná, drôty, gumové pneumatiky, predmety zo skla, porcelánu alebo keramiky, siete, tkaniny alebo prevádzkové médiá (napr. mazivá, palivo, katalyzátory), tvoria súčasť poistnou udalosťou postihnutých elektronických zariadení, poistiteľ poskytne plnenie aj za tieto veci.
		8. Odchylne sa dojednáva, že sa poistenie vzťahuje aj na poškodenie vymeniteľných častí poisteného zariadenia (vrtáky, nože, pílové listy atď.), a to bez ohľadu na to, či škoda vznikla len na vymeniteľných častiach alebo bola vymeniteľná časť poškodená spolu s ostatnými časťami stroja. Poistiteľ poskytne poistné plnenie v prípadoch, kedy k poškodeniu alebo zničeniu takéhoto zariadenia došlo náhle a neočakávane a príčiny poistnej udalosti nespočíva v prirodzenom opotrebení. Pre škody vzniknuté uvedeným spôsobom len na opotrebiteľných častiach sa dojednáva ročný limit plnenia 20.000,- EUR a to nad dojednanú spoluúčasť.
		9. Odchylne sa dojednáva, že poistenie sa vzťahuje aj na poškodenie alebo zničenie strojných súčastí pre klzné a valivé uloženia pre priamočiary a rotačný pohyb (napr. ložiská, piesty, vložky valcov a pod.) a to bez ohľadu na to, či škoda vznikla len na častiach pre klzné a valivé uloženia alebo boli tieto časti poškodené spolu s ostatnými časťami stroja. Poistiteľ poskytne plnenie v prípadoch, kedy k poškodeniu alebo zničeniu takéhoto zariadenia došlo náhle a neočakávane a príčina poistnej udalosti nespočíva v prirodzenom opotrebení. Pre škody vzniknuté uvedeným spôsobom len na častiach pre klzné a valivé uloženie sa dojednáva ročný limit plnenia 20.000,- EUR a to nad dojednanú spoluúčasť.
		10. Dojednáva sa, že pri poistení pojazdných pracovných strojov sú kryté aj škody na sklených dieloch a častiach stroja aj bez iného poškodenia stroja.
		11. Dojednáva sa, že poistenie sa vzťahuje aj na snímacie, záznamové a zobrazovacie prvky strojných a elektronických zariadení.
		12. Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovateľ automaticky obnoví poistnú sumu na zvyšok poistného obdobia. Obnovenie poistnej sumy poisťovateľ urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
		13. Poistenie sa vzťahuje aj na poškodenie, zničenie či znehodnotenie prevádzkových kvapalín a náplní, ak k nim došlo v priamej súvislosti so škodou na poistenom strojnom zariadení. Pre dané odchylné zmluvné dojednanie sa dojednáva limit vo výške 20.000,- EUR na jednu a všetky škody a to nad dojednanú spoluúčasť.
		14. Poistenie sa vzťahuje tiež na hmotné škody (na poistenom predmete poistenia – strojné alebo elektronické zariadenia) spôsobené výpadkom alebo prerušením dodávky plynu, vody, elektrickej energie alebo iného médiá (najmä spôsobené prerušením alebo zastavením prevádzky stroja, či už čiastočného alebo úplného).
		15. Poisťovateľ uhradí aj náklady na demontáž poškodeného alebo zničeného strojného zariadenia a jeho príslušenstva, vrátane nákladov vynaložených na dopravu, clá a ďalej uhradí aj náklady vynaložené na montáž opraveného alebo nového strojného zariadenia, a to vrátane nákladov vynaložených na stavebné úpravy, stavbu lešenia a pod.
		16. V prípade poškodenia alebo zničenia poisteného stroja poskytne poisťovňa poistného plnenie aj na znovuzriadenie všetkého programového vybavenia a dát, ktoré boli súčasťou poškodeného alebo zničeného stroja v dobe poistnej udalosti, a to v ich aktuálnych verziách. Poistenie podľa vyššie uvedeného sa vzťahuje aj na programové vybavenie a dáta vytvorené poisteným.
		17. Ak bolo poistenie elektronického zariadenia dojednané na novú cenu a zároveň vek tohto zariadenia nepresiahol v čase vzniku poistnej udalosti 5 rokov, vyplatí poisťovňa v prípade poistnej udalosti náklady na znovuzriadenie veci alebo jej časti v dobe poistnej udalosti bez odpočtu opotrebenia znížené o cenu prípadných zvyškov.
		18. V prípade poškodenia alebo zničenia poisteného elektronického zariadenia poskytne poisťovňa poistné plnenie aj na znovuzriadenie všetkého programového vybavenia a dát, ktoré boli súčasťou poškodeného alebo zničeného zariadenia v dobe poistnej udalosti, a to v ich aktuálnych verziách. Poistenie podľa vyššie uvedeného sa vzťahuje aj na programové vybavenie a dáta vytvorené poisteným.
		19. V prípade poistnej udalosti vzniknutej na bloku alebo hlave motora, vrátane príslušenstva a piestov, odpočíta poisťovateľ od hodnoty nahradzovaných poškodených častí poistnej veci sumu zodpovedajúcu amortizácii, ktorá predstavuje 10% ročne za každý začatý rok, max.60%.
		20. Poistenie strojov – vek: pre poistenie strojov sa dojednáva, že poistenie sa vzťahujeaj na stroje, ktorých vek v čase vzniku škody presiahol 10 rokov.

**Náklady na odstránenie následkov poistnej udalosti (PU) a viacnáklady – lom stroja a elektroniky definícia:**

**Náklady vynaložené v súvislosti s poistnou udalosťou sú tieto náklady:**

* náklady na vypratanie miesta po poistnej udalosti
* náklady na búranie (strhnutie)
* náklady na demontáž a opätovnú montáž, na premiestnenie a ochranu
* zvýšené náklady spôsobené rastom cien (zvýšené náklady spôsobené rastom cien sú nevyhnutné náklady, ktoré poistený preukázateľne vynaložil po poistnej udalosti, ktorej príčinou je rast cien za obdobie medzi vznikom poistnej udalosti a znovuobnovením alebo znovunadobudnutím poistených a škodou postihnutých vecí. Zvýšené náklady spôsobené nedostatkom kapitálu sa nenahrádzajú)
* zvýšené náklady v dôsledku úradného obmedzenia znovuobnovenia (zvýšené náklady v dôsledku úradného obmedzenia znovuobnovenia sú nevyhnutné náklady, ktoré poistený preukázateľne vynaložil po poistnej udalosti, ktorej príčinou sú nutné náklady na znovuobnovenie poistených a škodou postihnutých vecí v dôsledku úradného obmedzenia znovuobnovenia. Pokiaľ úradné nariadenie bolo vydané pred vznikom poistnej udalosti, tieto vzniknuté zvýšené náklady nie sú poistené. Ak na základe úradného obmedzenia znovuobnovenie môže byť uskutočnené len na inom mieste, tieto náklady sa nahradzujú len v takom rozsahu, v akom by boli vznikli pri znovuobnovení na pôvodnom mieste)
* zvýšené náklady technologického pokroku (zvýšené náklady technologického pokroku sú nevyhnutné náklady, ktoré poistený preukázateľne vynaložil po poistnej udalosti, ktorej príčinou sú zvýšené náklady na znovuobnovenie alebo znovunadobudnutie poistených a škodou postihnutých vecí, keď znovuobnovenie alebo znovunadobudnutie vecí v dôsledku technologického pokroku v tom istom druhu a rozsahu nie je možné alebo nemá zmysel. Smerodajná je suma, ktorú je treba vynaložiť na náhradu, aby škodou postihnutá vec mohla byť nahradená vecou, ktorej sa najviac približuje čo do druhu a kvality. Zvýšené náklady následkom úradného obmedzenia znovuobnovenia nie sú kryté)
* náklady na prepravu do opravovne v rámci EU, vynaložené v súvislosti s poistnou udalosťou

**Viacnáklady v súvislosti s poistením lomu stroja a elektroniky zahŕňajú tieto náklady:**

* náklady súvisiace s príplatkami za nočnú prácu, prácu nadčas, v nedeľu a počas sviatkov
* náklady na expresnú dopravu náhradných dielov (nákladnú automobilovú, železničnú, lodnú, leteckú)
* náklady na expertov a znalcov
* náklady na hľadanie príčiny škody
* náklady na posudkového znalca
* náklady na zemné a výkopové práce
1. **Poistenie pre prípad poškodenia alebo zničenia skla**
	1. Poistenie sa vzťahuje na poškodenie alebo zničenie poistenej veci akoukoľvek náhodnou udalosťou okrem nasledovných prípadov:
		1. na poškodenie a chyby, ktoré vznikli pred dobou uzatvorenia poistnej zmluvy,
		2. na škody, ktoré vznikli v súvislosti s vykonávaním stavebných prác v mieste poistenia
		3. na škody vzniknuté výbuchom nálože, trhaviny, granátu alebo iných výbušných hmôt
	2. Predmet poistenia - Poistenie pre prípad poškodenia alebo zničenia skla
		1. súbor pevne vsadeného alebo osadeného skla vypĺňajúce vonkajšie otvory budovy (napr. okná, dvere), vrátane nápisov, bezpečnostných fólií a snímačov EZS, súbor pevne vsadeného alebo osadeného skla vypĺňajúceho vnútorné otvory budovy, súbor skiel pultov, vitrín vo vnútri budov, zrkadlá. Poistenie sa vzťahuje aj na rám, v ktorom je sklo osadené. Sklá so špeciálnou povrchovou úpravou (nápisy, maľby, gravírovanie, iná výzdoba na skle), svetelné a neónové nápisy a reklamy
	3. **Osobitné dojednania – poistenie pre prípad poškodenia alebo zničenia skla**
		1. Dojednáva sa, že pri poistení skla sa poistenie vzťahuje aj na svetelné pulty, vitríny, sklenené steny a steny z plexiskla.
		2. Dojednáva sa, že poistenie sa vzťahuje aj na poškodenie skla pri montáži a demontáži expozícií a výstav, ich upratovaní a vykonávaní revízie zbierok.
		3. Dojednáva sa, že poistenie sa vzťahuje aj na škody spôsobené prievanom.
		4. Dojednáva sa, že pri poistení skla sa poistenie vzťahuje aj na svetelné reklamy, svetelné nápisy vrátane ich elektrickej inštalácie a nosnej konštrukcie.
		5. Pri poistení skla sú kryté aj nasledujúce viacnáklady s limitom plnenia 50.000,- EUR pre každú poistnú udalosť. Za viacnáklady sa rozumejú náklady na provizórnu opravu rozbitého skla, na lešenie alebo podobné pomocné prostriedky nutné na uskutočnenie zasklenia, náklady na špeciálnu povrchovú úpravu skla, ďalej náklady odpratávacie, demolačné, demontážne a remontážne vrátane nákladov nevyhnutných na odvrátenie a zmiernenie škody, vypratanie miesta poistenia vrátane strhnutie stojacich častí, odvoz sutiny a iných zvyškov na najbližšiu skládku a na ich uloženie alebo zničenie, ďalej náklady na demontáž a remontáž ostatných nepoškodených poistených vecí a nepoškodených stavebných súčastí budov a náklady na stavebné úpravy vykonané v súvislosti so znovuobstaraním alebo opravou vecí poškodených, zničených pri poistnej udalosti, na odstránenie škôd na predmetoch pripevnených zvonku plášťa budovy, náklady na posudkového znalca, náklady spojené s leteckou dopravou, s príplatkami za nočnú prácu, prácu nadčas, prácu počas nedieľ a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodenej veci alebo náhradných dielov.
2. **Poistné hodnoty**
	1. Dojednáva sa, že pri poistení na nové ceny uhradí poisťovateľ primerané náklady na opravu alebo znovuzriadenie poškodenej alebo zničenej veci až do výšky nákladov na jej znovunadobudnutie ku dňu vzniku poistnej udalosti, zníženú o cenu použiteľných zvyškov, najviac však poistnú sumu stanovenú v zmluve.
	2. Poistenie sa dojednáva na 1. riziko. Pod pojmom “poistenie na 1. riziko” sa rozumie “poistenie na 1. riziko s automatickým obnovením poistnej sumy – ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovateľ automaticky obnoví poistnú sumu na zvyšok poistného obdobia. Obnovenie poistnej sumy poisťovateľ urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
	3. Limit poistného plnenia je najvyššia hranica poistného plnenia poisťovateľa pri jednej alebo viacerých poistných udalostiach.
	4. Poisťovateľ nemôže znížiť požadovaný rozsah poistenia v poistnej zmluve svojimi Všeobecnými poistnými podmienkami a Zmluvnými dojednaniami. V prípade, že Zmluvné dojednania alebo príslušné VPP rozširujú rozsah krytia tejto poistnej zmluvy a jej podmienok a sú v prospech poisteného, má poistený nárok na poistné plnenie podľa týchto poistných podmienok.
3. **Sankčná klauzula**

Bez ohľadu na akékoľvek iné podmienky dohodnuté podľa Všeobecných poistných podmienok, poisťovňa nie je povinná poskytnúť akékoľvek plnenie alebo platbu ani poskytnúť službu alebo prospech žiadnej osobe v rozsahu, v akom by takéto plnenie, platba, služba, prospech a/alebo akýkoľvek obchod alebo činnosť tejto osoby porušila platné sankcie, obchodné, finančné embargá alebo ekonomické sankcie, zákony alebo nariadenia, ktoré sú priamo uplatniteľné na poisťovňu. Uplatniteľné sankcie sú najmä: i) miestne sankcie v zmysle platných právnych predpisov Slovenskej republiky; ii) sankcie prijaté Európskou úniou; iii) sankcie prijaté Spojeným kráľovstvom alebo Organizáciou Spojených národov (OSN), iv) sankcie prijaté Spojenými štátmi americkými (USA) a/alebo v) akékoľvek ďalšie sankcie, ktoré sa vzťahujú na poisťovňu.

1. **Covid výluka**

Poistenie sa nevzťahuje aj na akékoľvek straty, škody, nároky, náklady alebo výdavky akejkoľvek povahy, uhradené alebo vynaložené priamo alebo nepriamo v súvislosti s:

a) akýmkoľvek koronavírusovým ochorením alebo respiračným syndrómom (napr. COVID-19, SARS-CoV-2) alebo akoukoľvek prenosnou chorobou alebo obavou z jej prenosu alebo hrozbou (či už skutočnou alebo vnímanou) prenosu akejkoľvek choroby bez ohľadu na príčinu jej vzniku alebo udalosť, ktorá k prenosu choroby, obave z jej prenosu alebo hrozbe prenosu choroby prispela súčasne alebo v akomkoľvek inom poradí,

b) akýmikoľvek prijatými alebo neprijatými opatreniami na prevenciu, potlačenie, zmiernenie následkov v súvislosti s písm. a) tohto odseku.

**Poistné sumy a spoluúčasti - poistenie zodpovednosti za škodu**



Limit plnenia pre všeobecnú zodpovednosť za škodu vrátane ušlého zisku je pre jedno poistné obdobie dvoj (2-) násobok poistnej sumy, t.j. 8.000.000,- EUR.

**Rozsah poistenia - Poistenie zodpovednosti za škodu**

1. Predmet poistenia
	1. Činnosti v zmysle výpisu z obchodného registra a zriaďovacích listín s výnimkou:

poskytovanie software – predaj hotových programov

počítačové služby a služby súvisiace s počítačovým spracovaním údajov

vedenie účtovníctva

činnosť podnikateľských, organizačných a ekonomických poradcov

reklamné a marketingové služby, prieskum trhu a verejnej mienky

verejné obstarávanie

sprostredkovateľská činnosť v oblasti obchodu, služieb, výroby

vnútroštátna nákladná cestná doprava

opravy cestných motorových vozidiel

automatizované spracovanie dát

poskytovanie software – predaj hotových programov na základe zmlúv s autormi

finančný a operatívny leasing v rozsahu voľných živností

faktoring a forfaiting

vnútroštátna nepravidelná autobusová doprava

poskytovanie služieb vodiča motorového vozidla

nákladná cestná doprava vykonávaná vozidlami s celkovou hmotnosťou do 3,5t vrátane prípojného vozidla

sťahovacie služby

kuriérske služby

poskytovanie úverov alebo pôžičiek z peňažných zdrojov získaných výlučne bez verejnej výzvy a bez verejnej ponuky majetkových hodnôt

prevádzkovanie dopravy na dráhe

cestná motorová doprava – cestná nákladná doprava

poradenstvo v energetike, poradenská služba v energetike

výskum a vývoj v oblasti prírodných a technických vied

sprostredkovanie dopravy

* 1. Z poistenia zodpovednosti za škodu má poistený právo, aby poistiteľ za neho nahradil poškodeným uplatnené a preukázané nároky na náhradu škody, ktorá vznikla poškodenému na zdraví a usmrtením a/alebo poškodením, zničením alebo stratou veci ako aj inú majetkovú ujmu (ušlý zisk) vyplývajúcu zo vzniknutej škody, ak poistený za takúto škodu zodpovedá podľa príslušných právnych predpisov. Poistenie sa vzťahuje na zodpovednosť za škodu spôsobenú vadným výrobkom, vrátane výrobku dodaného pred uzatvorením poistnej zmluvy.
	2. Poistnou udalosťou sa rozumie taká udalosť, s ktorou je spojený vznik povinnosti poistiteľa plniť, ku ktorej došlo počas poistného obdobia (loss occurrence).
	3. Predĺženie konca poistenia – právoplatnosť rozhodnutia

Pokiaľ o náhrade tejto škody rozhoduje príslušný orgán, platí, že poistná udalosť nastala až dňom, kedy rozhodnutie tohto orgánu nadobudlo právoplatnosť. Do doby, kedy rozhodnutie o škode nadobudne právoplatnosť, trvá vo vzťahu k tejto škode poistná ochrana podľa tejto zmluvy bez ohľadu na dojednaný koniec poistenia.

* 1. **Územná platnosť poistenia:** územie Slovenskej republiky
	2. Škodové udalosti, ktoré vznikli, bez ohľadu na počet poškodených osôb, z jednej príčiny alebo z viacerých príčin, pokiaľ medzi nimi existuje príčinná, miestna, časová, právna, ekonomická, technická alebo iná priama vecná príčinná súvislosť sa považujú za sériovú škodovú udalosť. Za okamih vzniku sériovej škodovej udalosti sa považuje vznik prvej škody v dobe poistenia.
	3. Poistenie sa vzťahuje aj na škodu spôsobenú iným subjektom, v ktorých má 100%-ný akcionár poisteného menej ako 50% nú majetkovú účasť.
	4. Dojednáva sa, že poisťovateľ vyplatí za poisteného náhradu škody vzniknutej ako následok jednej škodovej udalosti maximálne do výšky poistnej sumy alebo sublimitu dojednaného v poistnej zmluve nezávisle na počte poistených, poškodených osôb a vznesených nárokov alebo súdnych konaní.
	5. Poistenie sa ďalej vzťahuje aj na zodpovednosť za škody:
		1. vzniknuté na hnuteľných veciach, ktoré si poistený alebo za neho konajúce osoby požičali, prenajali alebo ich inak užívajú a na veciach (hnuteľných), ktoré poistený prevzal, aby na nich vykonal objednanú činnosť okrem vecí, ktoré poistený prevzal na základe leasingovej zmluvy, vrátane škody spôsobenej v dôsledku ich používania, prepravovania, opracovania alebo inej činnosti vykonávanej poisteným na nich alebo s nimi
		2. spôsobené na prenajatých budovách a ostatných nehnuteľnostiach užívaných poisteným alebo na nehnuteľnostiach, ktoré má poistený v správe, či ich užíva z iného právneho titulu,
		3. spôsobené na veciach, ktoré poistený používa a na veciach, ktoré poistený prevzal na spracovanie, opravu, úpravu, predaj, úschovu, uskladnenie alebo poskytnutie odbornej pomoci,
		4. spôsobené vynaložením nákladov na liečebnú starostlivosť, dávky nemocenského a dôchodkového poistenia ako regresné náhrady nákladov liečenia vynaložené zdravotnou poisťovňou a regresné náhrady Sociálnej poisťovne v prípade pracovných úrazov a chorôb z povolania, v prípade, ak k týmto došlo po dátume 1.1.2022
		5. spôsobené na veciach, ktoré si zamestnanec odložil pri plnení pracovných úloh alebo v priamej súvislosti s ním na mieste na to určenom, a ak nie je také miesto určené, potom na mieste, kde sa obvykle odkladajú. Pre účely tohto poistného krytia škoda znamená aj krádež veci, ktorú si zamestnanec odložil pri plnení pracovných úloh alebo v priamej súvislosti s ním, na mieste na to určenom alebo na mieste, kde sa obvykle odkladajú, avšak len za predpokladu, že ku krádeži došlo preukázateľne násilným prekonaním fyzických prekážok alebo opatrení chrániacich vec pred krádežou. Každá krádež veci zamestnanca musí byť šetrená orgánmi polície.
		6. dojednáva sa, že poistenie sa vzťahuje aj na zodpovednosť za škodu spôsobenú na peniazoch, klenotoch a cennostiach zamestnancov. Pre účely tohto poistného krytia škoda znamená aj krádež veci, ktorú si zamestnanec odložil pri plnení pracovných úloh alebo v priamej súvislosti s ním, na mieste na to určenom alebo na mieste, kde sa obvykle odkladajú, avšak len za predpokladu, že ku krádeži došlo preukázateľne násilným prekonaním fyzických prekážok alebo opatrení chrániacich vec pred krádežou. Každá krádež veci zamestnanca musí byť šetrená orgánmi polície.
		7. spôsobené výkonom vlastníckeho práva, prevádzkou a správou nehnuteľností, ktoré poistený vlastní, má v správe, prenajaté alebo ich inak užíva, pokiaľ poistený za takúto škodu zodpovedá podľa príslušných právnych predpisov,
		8. spôsobené na veciach, ktoré boli ubytovanými osobami vnesené do ubytovacieho zariadenia a ak je s prevádzkou niektorej činnosti poisteného spravidla spojené odkladanie vecí, aj za škody na veciach odložených na mieste na to určenom alebo na mieste, kde sa obvykle odkladajú pokiaľ poistený za takúto škodu zodpovedá podľa príslušných právnych predpisov, a to vrátane škody na peniazoch, klenotoch a cennostiach. Pre účely tohto poistného krytia škoda znamená aj krádež veci, a to aj vrátane peňazí, klenotov cenností, ktoré si ubytovaný alebo návštevník odložil na mieste na to určenom alebo na mieste, kde sa obvykle odkladajú, avšak len za predpokladu, že ku krádeži došlo preukázateľne násilným prekonaním fyzických prekážok alebo opatrení chrániacich vec pred krádežou. Každá krádež veci ubytovaného alebo návštevníka musí byť šetrená orgánmi polície.
		9. spôsobenú vadným výrobkom, pričom za výrobok sa považuje pre účely tohto poistenia rozumie akákoľvek hnuteľná vec, ktorá bola vyrobená, vyťažená alebo inak získaná bez ohľadu na stupeň jej spracovania a je určená na uvedenie na trh, a to bez ohľadu na to, či je určená spotrebiteľovi alebo podnikateľovi. Výrobkom sú tiež súčasti a príslušenstvo vecí hnuteľných aj nehnuteľných. Výrobkami poisteného sú najmä, no nie výlučne elektrina, horúca voda, voda, para, chlad, predaj demineralizovaná voda.
		10. poistenie zodpovednosti za škody spôsobené vadou výrobku sa tiež vzťahuje na škody spôsobené vadne vykonanou prácou po jej odovzdaní.
		11. poistenie sa vzťahuje aj na zodpovednosť poisteného za škodu vyplývajúcu alebo akýkoľvek nárok súvisiaci so skutočným, predpokladaným alebo hroziacim únikom, vypustením, rozptýlením alebo uvoľnením akýchkoľvek znečisťujúcich látok (ďalej len únik).
		12. poistenie sa vzťahuje aj na zodpovednosť za škodu vyplývajúcu z infekčných chorôb s výnimkou chorôb majúcich pandemický charakter najmä, no nie výlučne COVID
		13. poistenie sa vzťahuje aj na nároky návštevníkov poisteného v dôsledku škody na motorových vozidlách zaparkovaných v garáži alebo na parkovisku prevádzkovaných poisteným za predpokladu, že poistený za ňu zodpovedá.
		14. poistenie sa nevzťahuje na škodu spôsobenú alebo vyplývajúcu z vlastníctva, správy alebo prevádzky akéhokoľvek motorového vozidla poisteným. Táto výluka sa však nevzťahuje na škody spôsobené prevádzkou strojov na automobilovom podvozku ak škoda nastane v dôsledku používania týchto strojov.
		15. poistenie sa vzťahuje na zodpovednosť za škody na nadzemných alebo podzemných vedeniach akéhokoľvek druhu s vylúčením následných finančných škôd
		16. poistenie sa vzťahuje aj na zodpovednosť za škodu spôsobenú realizáciou demolačných alebo búracích prác.
		17. poistenie sa vzťahuje aj na náhradu nemajetkovej ujmy v peniazoch v prípade zásahu do práva na ochranu osobnosti spôsobeného v dôsledku škody na zdraví poškodeného a to vrátane nárokov uplatňovaných blízkymi osobami poškodeného, ktorý utrpel škodu na zdraví (vrátane smrti). Poistiteľ poskytne náhradu nemajetkovej ujmy za poisteného iba na základe právoplatného rozhodnutia súdu. Pre toto poistenie sa dojednáva sublimit vo výške 100.000,- EUR pre jednu a všetky škodové udalosti počas poistného obdobia.
	6. Poistenie sa nevzťahuje na nároky uplatnené v zmysle Smernice Európskeho parlamentu a Rady 2004/35/ES o environmentálnej zodpovednosti pri prevencii a náprave environmentálnych škôd alebo v zmysle všeobecne záväzných právnych predpisov upravujúcich environmentálnu zodpovednosť alebo nápravu environmentálnych škôd.
	7. Poistiteľ ďalej nahradí v súvislosti s poistnou udalosťou, ktorá je dôvodom vzniku práva na plnenie poistiteľa, za poisteného výdavky:
		1. občianskeho súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti poisteného alebo výšky plnenia poistiteľa, pokiaľ je poistený povinný ich uhradiť, ako aj trovy právneho zastúpenia poisteného, a to na všetkých stupňoch
		2. náklady mimosúdneho prerokovávania nárokov poškodeného, vzniknuté poškodenému alebo jeho zástupcovi, pokiaľ je poistený povinný ich uhradiť.
		3. obhajoby poisteného (príp. jeho zamestnanca) v prípravnom konaní a pred súdom v trestnom konaní vedenom proti poistenému.
	8. Poistenie zodpovednosti za škody sa okrem činností zapísaných v obchodnom registri tiež vzťahuje na iné činnosti vykonávané poisteným, pokiaľ tieto činnosti nepredstavujú podstatné zvýšenie poistného rizika a objem tejto činnosti nepresahuje 0,5% z celkového obratu poisteného. Jedná sa o činnosti, ktoré sa nemusia zapisovať do obchodného registra. Poistenie sa vzťahuje aj na činnosti, ktoré poistený začne vykonávať v priebehu poistnej doby za predpokladu, že sa jedná o činnosti podobného alebo blízkeho charakteru ku vykonávaným činnostiam ku dňu začiatku poistenia
	9. Poistenie sa vzťahuje aj na činnosti, ktoré poistený začne vykonávať v priebehu poistnej doby za predpokladu, že sa jedná o činnosti podobného alebo blízkeho charakteru ku vykonávaným činnostiam ku dňu začiatku poistenia.
	10. Poistenie sa vzťahuje tiež na zodpovednosť za škody spôsobené v dôsledku stavebno montážnej činnosti poisteného. Poistený je vo väčšine prípadov investorom rôznych stavebných a montážnych celkov, v niektorých prípadoch sám vykonáva túto činnosť vlastnými silami pre vlastné potreby.
	11. Poistenie sa vzťahuje aj na povinnosť poisteného na náhradu ujmy spôsobenej osobami, ktoré v rámci prípravy na povolanie absolvujú praktické vyučovanie u poisteného. Poistné krytie sa vzťahuje aj na ujmy spôsobené týmto osobám.
	12. Poistenie sa vzťahuje aj na zodpovednosť za škodu spôsobenú z vlastníctva potrubí vo vlastníctve tretej osoby, ktorá uzatvorila s poisteným nájomnú zmluvu o nájme technologických zariadení na výrobu tepla.
	13. Predmetom poistenia sú aj škody, ktoré vzniknú tretím osobám v dôsledku charakteru, povahy alebo vád vecí vo vlastníctve tretích osôb, ktoré poistený používa na výkon svojej prevádzkovej činnosti na základe nájomných, koncesných alebo iných užívacích zmlúv. Napríklad pôjde o prípady, ak poistený zabezpečuje dodávku a rozvod tepla prostredníctvom rozvodov tepla, ktoré sú vo vlastníctve tretích osôb a sú prenechané do užívania poistenému na základe koncesnej/nájomnej alebo inej obdobnej zmluvy. Na poistné plnenie ani na výšku poistného nemá vplyv, ak poistený uzavrie takéto zmluvy po účinnosti poistnej zmluvy.
	14. Dojednáva sa, že poistenie sa vzťahuje aj na čisté finančné škody. Vylúčená zostáva zodpovednosť za „škodu“:

a) spôsobenú výrobkami alebo prácami ktoré boli uvedené do obehu alebo uskutočnené na základe objednávky poisteného alebo na jeho účet ním poverenou osobou;

b) spôsobenú stálymi imisiami (napr. hluk, zápach, otrasy);

c) vyplývajúcu z činností, ktoré súvisia so spracovaním dát, racionalizáciou,

s racionalizáciou a automatizáciou, s poskytovaním informácií, s prekladaním do iných jazykov, so sprostredkovaním ciest a cestovných pobytov;

d) vyplývajúcu z plánovacích, poradenských, úverových, poistných, leasingových

alebo podobných obchodov, s obchodmi s pozemkami, z platobných operácií

akéhokoľvek druhu, z vedenia pokladni, ako i zo sprenevery zverených hodnôt;

e) vyplývajúcu z porušovania autorských práv, patentových práv, práv k ochrannej známke, práv na ochranu osobnosti ako aj z obdobných práv;

f) vyplývajúcu z nedodržania lehôt, termínov a rozpočtov;

g) vyplývajúcu z rád či odporúčaní alebo z udeľovania pokynov;

h) vyplývajúcu z akýchkoľvek internetových obchodov a služieb, vývoja, výroby a predaja software a služieb s tým súvisiacich;

i) vyplývajúcu z úmyselného odchýlenia sa od právnych predpisov alebo úradných nariadení, od príkazov alebo podmienok objednávateľa, zadávateľa, príkazu

a pod. či vyplývajúcu z iných úmyselných porušení povinností;

j) spôsobenú stratou veci, peňazí, cenných papierov a iných cenností;

k) spôsobenú členmi orgánov právnických osôb;

l) spôsobenú v dôsledku nedodania výrobku, prerušením dodávky, výkyvmi v dodávke alebo znížením dodávky, alebo iným odchýlením sa od stanovaných parametrov kvality dodávky tovarov alebo služieb.

* 1. **Spolupoistený:**

 Vlastník podzemných potrubí, ktorý má uzatvorený zmluvný vzťah s poistenými a to nájomnú zmluvu o nájme technologických zariadení na výrobu tepla a to za predpokladu, že poistený využíva podzemné potrubia pri svojej podnikateľskej činnosti výroba a distribúciu tepla, ako aj horúcej vody a pary.

**Limit plnenia:**

* limit poistného plnenia vo výške **4.000.000,- EUR**

**spoluúčasť: 5.000,- EUR**

* sublimit na zodpovednosť z titulu regresných nárokov Sociálnej poisťovne a zdravotných poisťovní pri pracovných úrazoch a chorôb z povolania zamestnancov poisteného vo výške **700.000**,- EUR

**spoluúčasť: 500,- EUR**

* sublimit na zodpovednosť za škodu na hnuteľnej veci, ktorú poistený alebo za neho konajúca osoba prevzali („veci prevzaté“) vo výške **50.000**,- **EUR**

**spoluúčasť: 10 % min 1.000,- EUR**

* sublimit na zodpovednosť za škodu na hnuteľnej veci a nehnuteľnej veci, ktorú poistený užíva („veci užívané“) vo výške **500.000**,- **EUR**

**spoluúčasť: 10 % min 1.000,- EUR**

* sublimit na zodpovednosť za škodu na veciach zamestnancov vo výške **20.000**,- **EUR**

**spoluúčasť: 100,- EUR**

* sublimit na zodpovednosť za škodu na veciach návštevníkov vo výške **20.000**,- **EUR**
* **spoluúčasť: 100,- EUR**
* sublimit na zodpovednosť za škodu na vozidlách návštevníkov vo výške **30.000,- EUR**

**spoluúčasť: 10 % min 1.000,- EUR**

* sublimit na zodpovednosť za čisté finančné škody vo výške **200.000,- EUR**

**spoluúčasť: 10 % min 3.000,- EUR**

* sublimit pre nemajetkovú ujmu vo výške **100.000,- EUR**

**spoluúčasť: 10 % min 1.000,- EUR**

* sublimit na zodpovednosť škodu spôsobenú infekčnými chorobami vo výške **250.000,- EUR**

**spoluúčasť: 10 % min 1.000,- EUR**

* sublimit na zodpovednosť škodu búracími a demolačnými prácami vo výške **30.000,- EUR**

**spoluúčasť: 10 % min 1.000,- EUR**

* sublimit na zodpovednosť škodu spôsobenú na nadzemných a podzemných vedeniach vo výške **30.000,-** EUR

**spoluúčasť: 10 % min 1.000,- EUR**

**Limit plnenia pre všeobecnú zodpovednosť za škodu vrátane ušlého zisku je pre jedno poistné obdobie dvoj (2-) násobok poistnej sumy, t.j. 8.000.000,- EUR.**

**Zoznam akceptovaných výluk:**

**Covid - výluka**

Poistenie sa nevzťahuje aj na akékoľvek straty, škody, nároky, náklady alebo výdavky akejkoľvek povahy, uhradené alebo vynaložené priamo alebo nepriamo v súvislosti s:

a) akýmkoľvek koronavírusovým ochorením alebo respiračným syndrómom (napr. COVID-19, SARS-CoV-2) alebo akoukoľvek prenosnou chorobou alebo obavou z jej prenosu alebo hrozbou (či už skutočnou alebo vnímanou) prenosu akejkoľvek choroby bez ohľadu na príčinu jej vzniku alebo udalosť, ktorá k prenosu choroby, obave z jej prenosu alebo hrozbe prenosu choroby prispela súčasne alebo v akomkoľvek inom poradí,

b) akýmikoľvek prijatými alebo neprijatými opatreniami na prevenciu, potlačenie, zmiernenie následkov v súvislosti s písm. a) tohto odseku.

**Sankčná klauzula - výluka**

Bez ohľadu na akékoľvek iné podmienky, poisťovňa nie je povinná poskytnúť akékoľvek plnenie alebo platbu ani poskytnúť službu alebo prospech žiadnej osobe v rozsahu, v akom by takéto plnenie, platba, služba, prospech a/alebo akýkoľvek obchod alebo činnosť tejto osoby porušila platné sankcie, obchodné, finančné embargá alebo ekonomické sankcie, zákony alebo nariadenia, ktoré sú priamo uplatniteľné na poisťovňu. Uplatniteľné sankcie sú najmä:

i) miestne sankcie v zmysle platných právnych predpisov Slovenskej republiky;

ii) sankcie prijaté Európskou úniou;

iii) sankcie prijaté Spojeným kráľovstvom alebo Organizáciou Spojených národov (OSN), iv) sankcie prijaté Spojenými štátmi americkými (USA) a/alebo v) akékoľvek ďalšie sankcie, ktoré sa vzťahujú na poisťovňu (ďalej len „Sankčná klauzula“).

**Cyber - výluka**

- priamo alebo nepriamo poškodením, zničením, stratou, deformáciou, vymazaním, zmenou, skreslením alebo inou škodou na elektronických dátach z akejkoľvek príčiny (napr. v dôsledku počítačového vírusu, počítačového podvodu, počítačovej kriminality),

- priamo alebo nepriamo v dôsledku straty, zmeny, poškodenia, zníženia funkčnosti, dostupnosti alebo činnosti počítačového systému, programu, softvéru, - priamo alebo nepriamo kybernetickým incidentom vrátane akýchkoľvek sprievodných vedľajších nákladov.

**PFAS - výluka**

Toto poistenie sa nevzťahuje na žiadne škody priamo alebo nepriamo spôsobené alebo spojené s per- a polyfluóralkylovými látkami (PFAS). PFAS znamená chemikáliu alebo látku, ktorá obsahuje minimálne jednu metylovú alebo metylénovú skupinu, na ktorej boli atómy vodíka čiastočne alebo úplne nahradené atómami fluóru.

**Profesijná zodpovednosť za škodu - výluka**

Profesijná zodpovednosť za škodu sa pre účely tejto poistnej zmluvy rozumie zodpovednosť za škodu spôsobenú následkom výsledku duševnej činnosti človeka alebo spôsobenú činnosťami, podmienky ktorých sú upravené špeciálnymi zákonmi. Pre výkon týchto činností sa vyžaduje konkrétna úroveň vzdelania, osobitnej schopnosti a odbornej starostlivosti ako napríklad činnosť audítorov, autorizovaných architektov a autorizovaných stavebných inžinierov, účtovníkov, znalcov, advokátov, notárov, exekútorov, daňových poradcov.

**Ďalšie výluky:**

a) nároky, ktoré na základe zmluvy alebo jednostranného úkonu prekračujú rozsah zodpovednosti za škodu stanovený všeobecne záväznými právnymi predpismi

b) zmluvné plnenia a náhrady za zmluvné plnenia, pokiaľ súčasne nie je na strane poisteného daná zodpovednosť za škodu v zmysle všeobecne záväzných právnych predpisov

c) zmluvné, zákonné, správne, trestné a iné sankcie peňažného charakteru ako pokuty, penále a pod.

d) nároky súvisiace s porušením práv duševného vlastníctva.

e) škoda spôsobená úmyselne

f) stiahnutie výrobku z trhu

g) nedodanie výrobku

h) výluka škôd spôsobených alebo vyplývajúcich v priamej príčinnej súvislosti s vojnou alebo terorizmom